ᱠᱳᱭᱟ ᱯᱟᱹᱨᱥᱤ

ᱠᱳᱭᱟ ᱫᱚ ᱢᱤᱫ ᱮᱛᱰᱢ-ᱛᱟᱞᱟ ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱜᱳᱱᱰᱤ-ᱠᱩᱭ ᱜᱩᱴ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱞᱟ ᱟᱨ ᱮᱛᱚᱢ ᱴᱚᱴᱷᱟ ᱨᱮᱠᱚ ᱨᱚᱲᱼᱟ ᱾ ᱱᱚᱣᱟ ᱫᱚ ᱠᱳᱭᱟ ᱦᱚᱲ ᱠᱚᱣᱟᱜ ᱡᱟᱱᱟᱢ ᱟᱲᱟᱝ ᱠᱟᱱᱟ ᱾ ᱱᱚᱣᱟ ᱫᱚ ᱟᱫᱚᱢ ᱡᱚᱠᱷᱮᱡ ᱜᱳᱱᱰᱤ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮ ᱞᱮᱠᱷᱟᱜ ᱨᱮᱦᱚᱸ, ᱱᱚᱣᱟ ᱫᱚ ᱜᱳᱱᱰᱤ ᱨᱮᱱᱟᱜ ᱮᱴᱟᱜ ᱪᱟᱸᱜᱟ ᱯᱟᱹᱨᱥᱤ ᱠᱚ ᱠᱷᱚᱱ ᱵᱷᱮᱜᱟᱨ ᱜᱮᱭᱟ ᱟᱨ ᱟᱯᱱᱟᱨ ᱵᱩᱡᱷᱟᱹᱣ ᱨᱮ ᱚᱥᱩᱵᱤᱫᱷᱟ ᱦᱩᱭ ᱫᱟᱲᱮᱭᱟᱜᱼᱟ ᱾

 ᱨᱚᱲ ᱴᱚᱴᱷᱟ 
ᱠᱳᱭᱟ ᱯᱟᱹᱨᱥᱤ ᱫᱚ ᱱᱚᱣᱟ ᱠᱚ ᱴᱚᱴᱷᱟ ᱨᱮᱱ ᱟᱹᱫᱤᱵᱟᱹᱥᱤ ᱠᱚᱠᱚ ᱨᱚᱲᱼᱟ:
ᱥᱟᱢᱟᱝ ᱜᱚᱫᱟᱵᱚᱨᱤ ᱦᱚᱱᱚᱛ ᱨᱮᱱᱟᱜ ᱨᱟᱢᱯᱟᱪᱳᱰᱟᱵᱷᱟᱨᱟᱢ ᱨᱮᱱᱟᱜ ᱟᱭᱤ.ᱴᱤ.ᱰᱤ.ᱮ ᱴᱚᱴᱷᱟ ᱾
ᱯᱟᱪᱮ ᱜᱚᱫᱟᱵᱚᱨᱤ ᱦᱚᱱᱚᱛ ᱨᱮᱱᱟᱜ ᱠᱳᱴᱟᱨᱟᱢᱟᱪᱚᱸᱫᱽᱨᱚᱯᱩᱨᱚᱢ ᱟᱭᱤ.ᱴᱤ.ᱰᱤ.ᱮ ᱾
ᱛᱮᱞᱮᱝᱜᱟᱱᱟ ᱨᱮᱱᱟᱜ ᱠᱷᱟᱢᱢᱟᱢ ᱦᱚᱱᱚᱛ (ᱱᱤᱛᱚᱜ ᱵᱷᱚᱫᱽᱨᱟᱫᱽᱨᱤ ᱠᱳᱛᱷᱟᱜᱩᱰᱮᱢ ᱦᱚᱱᱚᱛ) ᱨᱮᱱᱟᱜ ᱵᱷᱚᱫᱽᱨᱟᱪᱚᱞᱚᱢ ᱟᱭᱤ.ᱴᱤ.ᱰᱤ.ᱮ ᱾
ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱥᱩᱠᱢᱟ ᱨᱮᱱᱟᱜ ᱫᱠᱷᱤᱱ ᱱᱟᱠᱷᱟ ᱨᱮ ᱾
ᱳᱰᱤᱥᱟ ᱨᱮᱱᱟᱜ ᱫᱠᱷᱤᱱ-ᱯᱟᱪᱮ ᱱᱟᱠᱷᱟ ᱨᱮ ᱢᱮᱱᱟᱜ ᱢᱟᱞᱠᱟᱱᱜᱤᱨᱤ ᱦᱚᱱᱚᱛ ᱨᱮ ᱾
᱒᱐᱒᱕ ᱥᱮᱨᱢᱟ ᱨᱮ, ᱟᱭᱤ.ᱴᱤ.ᱰᱤ.ᱮ ᱠᱳᱭᱟ ᱥᱟᱶᱛᱟ ᱟᱨ ᱮᱴᱟᱜ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱟᱠᱪᱟᱨ ᱩᱫᱩᱜ ᱞᱟᱹᱜᱤᱫ ᱢᱤᱫ ᱢᱤᱣᱡᱤᱭᱚᱢ ᱮ ᱵᱮᱱᱟᱣ ᱟᱠᱟᱫᱟ ᱾

 ᱚᱞ ᱛᱚᱦᱚᱨ 
ᱠᱳᱭᱟ ᱯᱟᱹᱨᱥᱤ ᱫᱚ ᱳᱰᱤᱭᱟ, ᱛᱮᱞᱩᱜᱩ, ᱫᱮᱵᱽᱱᱟᱜᱽᱨᱤ ᱟᱨᱵᱟᱝ ᱞᱟᱴᱤᱱ ᱪᱤᱠᱤ ᱛᱮ ᱚᱞᱚᱜ ᱠᱟᱱᱟ ᱾ ᱥᱟᱛᱷᱩᱯᱚᱛᱤ ᱯᱨᱚᱥᱚᱱᱱᱚ ᱥᱨᱤ ᱠᱳᱭᱟ ᱯᱟᱹᱨᱥᱤ ᱞᱟᱹᱜᱤᱫ ᱢᱤᱫ ᱱᱟᱣᱟ ᱪᱤᱠᱤ ᱦᱚᱸᱭ ᱛᱮᱭᱟᱨ ᱟᱠᱟᱫᱟ ᱾ ᱑᱙᱙᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱒᱗᱐,᱙᱙᱔ ᱜᱚᱴᱟᱝ ᱦᱚᱲ ᱱᱚᱣᱟ ᱯᱟᱹᱨᱥᱤ ᱡᱟᱱᱟᱢ ᱟᱲᱟᱝ ᱞᱮᱠᱟᱛᱮ ᱠᱚ ᱨᱚᱲᱼᱟ, ᱡᱟᱦᱟᱸ ᱫᱚ ᱓᱗ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱟᱱᱫᱷᱨᱚ ᱯᱨᱚᱫᱮᱥ ᱥᱚᱨᱠᱟᱨᱟᱜ ᱡᱟᱱᱟᱢ ᱟᱲᱟᱝ ᱥᱟᱸᱜᱮ-ᱯᱟᱹᱨᱥᱤ ᱥᱮᱪᱮᱫ ᱯᱨᱚᱜᱨᱟᱢ ᱞᱟᱛᱟᱨ ᱨᱮ ᱠᱳᱭᱟ ᱯᱟᱹᱨᱥᱤ ᱛᱮ ᱯᱚᱛᱚᱵ ᱠᱚ ᱵᱮᱱᱟᱣ ᱟᱠᱟᱱᱟ ᱟᱨ ᱕᱐ ᱜᱚᱴᱟᱝ ᱠᱳᱭᱟ ᱜᱤᱨᱟᱹᱵᱟᱹᱥᱤ ᱟᱠᱟᱱ ᱟᱥᱲᱟ ᱠᱚᱨᱮ ᱱᱚᱣᱟ ᱞᱟᱹᱜᱩ ᱟᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤᱠᱚ
ᱛᱷᱚᱠ:ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤᱠᱚ